CELEX: 32016R1253
Language: hr
Date: 2016-07-29 00:00:00
Title: Provedbena uredba Komisije (EU) 2016/1253 оd 29. srpnja 2016. o izmjeni Uredbe (EU) br. 92/2010 u pogledu razmjene podataka između carinskih tijela i nacionalnih statističkih tijela i izrade statistike (Tekst značajan za EGP)

30.7.2016   
               
               
                  HR
               
               
                  Službeni list Europske unije
               
               
                  L 205/12
               
            PROVEDBENA UREDBA KOMISIJE (EU) 2016/1253
      оd 29. srpnja 2016.
      o izmjeni Uredbe (EU) br. 92/2010 u pogledu razmjene podataka između carinskih tijela i nacionalnih statističkih tijela i izrade statistike
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 471/2009 Europskog parlamenta i Vijeća od 6. svibnja 2009. o statistici Zajednice u vezi s vanjskom trgovinom sa zemljama nečlanicama te o stavljanju izvan snage Uredbe Vijeća (EZ) br. 1172/95 (1), a posebno njezin članak 6. stavak 1. i članak 7. stavak 2.,
      budući da:
      
                  (1)
               
               
                  Uredbom (EZ) br. 471/2009 utvrđen je opći okvir za sustavnu izradu statistike Zajednice koja se odnosi na robnu razmjenu sa zemljama nečlanicama. Podaci dobiveni iz carinskih deklaracija glavni su izvor podataka za tu statistiku. Ta je Uredba uvedena kako bi se uzelo u obzir specifične i nove pojednostavnjene postupke carinjenja koji su postali provedbeni u skladu s Uredbom (EZ) br. 450/2008 Europskog parlamenta i Vijeća (2) („Modernizirani carinski zakonik”). To se posebno odnosilo na „samoprocjenu” koja je trebala uključivati mogućnost dobivanja izuzeća od podnošenja carinske deklaracije i sustav centraliziranog carinjenja u kojem bi se uvozne i izvozne carinske formalnosti mogle ispuniti u više od jedne države članice.
               
            
                  (2)
               
               
                  Uredbom (EU) br. 952/2013 Europskog parlamenta i Vijeća (3) („Carinski zakonik Unije”) stavljen je izvan snage Modernizirani carinski zakonik te su od 1. svibnja 2016. zamijenjene carinske odredbe iz Uredbe Vijeća (EEZ) br. 2913/92 (4).
               
            
                  (3)
               
               
                  Provedbena odluka Komisije (EU) 2016/578 (5) utvrđuje program rada iz članka 280. Carinskog zakonika Unije i odnosi se na elektroničke carinske sustave koji se trebaju razviti u skladu s njom.
               
            
                  (4)
               
               
                  Dok ti elektronički sustavi ne budu raspoloživi, Delegiranom uredbom Komisije 2016/341 (6) („Prijelazni delegirani akt”) predviđene su prijelazne mjere za razmjenu i pohranu informacija između samih carinskih tijela te između carinskih tijela i gospodarskih subjekata.
               
            
                  (5)
               
               
                  Uredba (EZ) br. 471/2009 provedena je Uredbom Komisije (EU) br. 92/2010 (7).
               
            
                  (6)
               
               
                  Uredbu (EU) br. 92/2010 potrebno je prilagoditi odredbama Carinskog zakonika Unije u pogledu posebnih postupaka za razmjenu podataka između carinskih tijela i nacionalnih statističkih tijela, osobito s obzirom na carinsko pojednostavnjenje koje se naziva centralizirano carinjenje iz članka 179. Carinskog zakonika Unije.
               
            
                  (7)
               
               
                  Sporazum carinskih tijela o pojednostavnjenju izrade carinskih deklaracija za robu iz različitih tarifnih podbrojeva trebao bi se odražavati u prikupljenoj statistici.
               
            
                  (8)
               
               
                  Kako bi se dobile informacije o gospodarski relevantnim kretanjima između država članica nakon carinjenja, pri uvozu ili, prije toga, pri izvozu, trebalo bi poduzeti mjere s ciljem utvrđivanja dotičnih država članica za potrebe statistike o trgovini.
               
            
                  (9)
               
               
                  Izmjene zbog kojih je potrebna prilagodba prijenosa podataka iz država članica u Komisiju (Eurostat) trebale bi se početi primjenjivati tek na mjesečna referentna razdoblja, počevši od siječnja 2017. kao referentnog mjeseca.
               
            
                  (10)
               
               
                  Uredbu (EU) br. 92/2010 trebalo bi na odgovarajući način izmijeniti.
               
            
                  (11)
               
               
                  Mjere predviđene ovom Uredbom u skladu su s mišljenjem Odbora za statistiku u vezi s trgovanjem robom s državama nečlanicama,
               
            DONIJELA JE OVU UREDBU:
      Članak 1.
      Uredba (EU) br. 92/2010 mijenja se kako slijedi:
      
                  1.
               
               
                  Članak 1. zamjenjuje se sljedećim:
                  „Članak 1.
                  Modaliteti razmjene podataka između carinskih tijela i državnih tijela za statistiku
                  1.   Za potrebe ove Uredbe primjenjuju se sljedeće definicije:
                  
                              (a)
                           
                           
                              ‚centralizirano carinjenje u prijelaznom razdoblju’ znači centralizirano carinjenje iz članka 179. Uredbe (EU) br. 952/2013 Europskog parlamenta i Vijeća o Carinskom zakoniku Unije (*) (Carinski zakonik Unije), koje uključuje carinska tijela više država članica i u kojem je sredstvo za razmjenu informacija među carinskim tijelima obuhvaćeno člankom 18. Delegirane uredbe Komisije (EU) 2016/341 (**);
                           
                        
                              (b)
                           
                           
                              ‚automatizirano centralizirano carinjenje’ znači centralizirano carinjenje koje povezuje carinska tijela više država članica i u kojem je sredstvo za razmjenu informacija među carinskim tijelima obuhvaćeno odgovarajućim transnacionalnim elektroničkim sustavom za centralizirano carinjenje za uvoz ili izvoz kako je utvrđeno u programu rada iz članka 280. Carinskog zakonika Unije (***).
                           
                        2.   Nacionalna carinska tijela, bez odgode i najkasnije u mjesecu nakon mjeseca u kojem su carinske deklaracije zaprimljene ili su prepuštene odlukama relevantnih carinskih tijela, svojim nacionalnim tijelima za statistiku podnose evidencije o uvozu i izvozu iz carinskih deklaracija
                  
                              (a)
                           
                           
                              koje su im predane; ili
                           
                        
                              (b)
                           
                           
                              za koje im je, u skladu s člankom 225. Provedbene uredbe Komisije (EU) 2015/2447 (****), na raspolaganju dodatna deklaracija kojoj mogu izravno pristupiti elektroničkim putem u sustavu nositelja odobrenja.
                              Carinska tijela svojim nacionalnim tijelima za statistiku podnose revidirane evidencije o uvozu i izvozu ako su prije dostavljeni statistički podaci u međuvremenu dopunjeni ili izmijenjeni.
                           
                        Obveza dostave evidencija iz carinskih deklaracija nacionalnim tijelima za statistiku ne primjenjuje se na carinske deklaracije obuhvaćene automatiziranim centraliziranim carinjenjem, koje treba dostaviti drugoj državi članici u skladu sa stavkom 3.
                  Prvi podstavak ne utječe na prava nacionalnih tijela za statistiku u pogledu pristupa i korištenja administrativnih evidencija iz članka 17.a Uredbe (EZ) br. 223/2009 Europskog parlamenta i Vijeća (*****).
                  3.   S učinkom od dana provedbe mehanizma za uzajamnu razmjenu podataka elektroničkim sredstvima u skladu s člankom 7. stavkom 2. Uredbe (EZ) br. 471/2009, što znači da se, čim pojedina država članica počne primjenjivati automatizirano centralizirano carinjenje, primjenjuje sljedeće:
                  Ako je carinska deklaracija obuhvaćena automatskim centraliziranim carinjenjem, carinsko tijelo kojem je ta carinska deklaracija predana osigurava da se kopije podataka iz te carinske deklaracije u istom vremenskom roku utvrđenom stavkom 2. prvim podstavkom prenose carinskom tijelu države članice u kojoj se roba nalazi u vrijeme stavljanja u carinski postupak. Obveza prijenosa podataka odnosi se i na carinsku deklaraciju za koju je, u skladu s člankom 225. Provedbene uredbe (EU) 2015/2447, na raspolaganju dodatna deklaracija kojoj se može izravno pristupiti elektroničkim putem u sustavu nositelja odobrenja.
                  Smatra se da je prijenos osiguran i vremenski okvir ispoštovan ako se prijenos između država članica odvija u skladu s člancima 231. i 232. Provedbene uredbe (EU) 2015/2447.
                  Carinska tijela koja primaju podatke bez odgode ih prosljeđuju svojim nacionalnim tijelima za statistiku. To, međutim, ne utječe na prava nacionalnih tijela za statistiku u pogledu pristupa i korištenja administrativnih evidencija iz članka 17.a Uredbe (EZ) br. 223/2009.
                  4.   Na zahtjev nacionalnih statističkih tijela carinska tijela provjeravaju točnost i potpunost podnesenih evidencija o uvozu i izvozu.
                  
                     (*)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.)."
						
                  
                     (**)  Delegirana uredba Komisije (EU) 2016/341 od 17. prosinca 2015. o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe (EU) 2015/2446 (SL L 69, 15.3.2016., str. 1.)."
						
                  
                     (***)  Najnovija je Provedbena odluka Komisije (EU) 2016/578 оd 11. travnja 2016. o uspostavi programa rada u pogledu razvoja i uvođenja elektroničkih sustava iz Carinskog zakonika Unije (SL L 99, 15.4.2016., str. 6.)."
						
                  
                     (****)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.)."
						
                  
                     (*****)  Uredba (EZ) br. 223/2009 Europskog parlamenta i Vijeća od 11. ožujka 2009. o europskoj statistici i stavljanju izvan snage Uredbe (EZ, Euratom) br. 1101/2008 Europskog parlamenta i Vijeća o dostavi povjerljivih statističkih podataka Statističkom uredu Europskih zajednica, Uredbe Vijeća (EZ) br. 322/97 o statistici Zajednice i Odluke Vijeća 89/382/EEZ, Euratom o osnivanju Odbora za statistički program Europskih zajednica (SL L 87, 31.3.2009., str. 164.).”"
						
               
            
                  2.
               
               
                  U članku 2. stavku 1. točka (a) zamjenjuje se sljedećim:
                  
                              „(a)
                           
                           
                              evidencije o uvozu i izvozu koje su dostavila carinska tijela u skladu s obvezama iz članka 1.”
                           
                        
            
                  3.
               
               
                  Članak 2. stavak 2. mijenja se kako slijedi:
                  
                              i.
                           
                           
                              točka (g) zamjenjuje se sljedećim:
                              
                                          „(g)
                                       
                                       
                                          oznaci robe;
                                          ako se statistika sastavlja na temelju podataka iz izvora iz članka 4. stavka 1. Uredbe (EZ) br. 471/2009, a na taj izvor podataka, prema podacima nacionalnih tijela za statistiku, utječe sporazum carinskih tijela iz članka 177. Carinskog zakonika Zajednice, nacionalna tijela za statistiku osiguravaju mogućnost da se u njihovoj sastavljenoj statistici utvrde podaci na čiju važnost ili kvalitetu utječe taj sporazum;”;
                                       
                                    
                        
                              ii.
                           
                           
                              točka (h) zamjenjuje se sljedećim:
                              
                                          „(h)
                                       
                                       
                                          državi članici u kojoj se roba nalazi u vrijeme stavljanja u carinski postupak. Međutim, nacionalna tijela za statistiku dužna su prikupljati te informacije samo ako se uvoz ili izvoz odnose na carinske deklaracije obuhvaćene centraliziranim carinjenjem u prijelaznom razdoblju;
                                          državi članici kojoj je podnesena carinska deklaracija. Međutim, nacionalna tijela za statistiku dužna su prikupljati te informacije samo kad se uvoz ili izvoz odnose na carinske deklaracije obuhvaćene automatiziranim centraliziranim carinjenjem”;
                                       
                                    
                        
                              iii.
                           
                           
                              točka (i) zamjenjuje se sljedećim:
                              
                                          „(i)
                                       
                                       
                                          odredišnoj državi članici pri uvozu.
                                          U evidencijama o uvozu za koje carinski podaci odredišne države članice nisu dostupni, države članice koriste se bilo kojim drugim informacijama iz carinske deklaracije koje smatraju relevantnima za sastavljanje statistike vanjske trgovine odredišne države članice.
                                          Ako nacionalna tijela za statistiku ne mogu ni izravno ni neizravno dobiti informacije koje bi omogućile sastavljanje statistike, naznačit će oznaku geonomenklature ‚QV’ ako smatraju da odredišna država članica nije država članica u kojoj se roba nalazi u vrijeme stavljanja u carinski postupak;”;
                                       
                                    
                        
                              iv.
                           
                           
                              točka (j) zamjenjuje se sljedećim:
                              
                                          „(j)
                                       
                                       
                                          državi članici stvarnog izvoza pri izvozu.
                                          U evidencijama o izvozu za koje carinski podaci države članice stvarnog izvoza nisu dostupni, nacionalna tijela za statistiku koriste se bilo kojim drugim informacijama iz carinske deklaracije koje smatraju relevantnima za sastavljanje statistike vanjske trgovine države članice stvarnog izvoza.
                                          Ako nacionalna tijela za statistiku ne mogu ni izravno ni neizravno dobiti informacije koje bi omogućile sastavljanje statistike, naznačit će oznaku geonomenklature ‚QV’ ako smatraju da država članica stvarnog izvoza nije država članica u kojoj se roba nalazi u vrijeme stavljanja u carinski postupak;”;
                                       
                                    
                        
                              v.
                           
                           
                              točka (l) zamjenjuje se sljedećim:
                              
                                          „(l)
                                       
                                       
                                          zemlji otpreme/izvoza pri uvozu;”.
                                       
                                    
                        
            
                  4.
               
               
                  U članku 2. stavku 3. prva rečenica zamjenjuje se sljedećim:
                  „Statistika sadržava prilagodbe nestale, zakašnjele ili nepotpune evidencije.”
               
            
                  5.
               
               
                  U članku 2. stavku 4. prva rečenica zamjenjuje se sljedećim:
                  „Države članice mogu prikupiti manje detaljne informacije nego što je navedeno u članku 6. stavku 1. Uredbe (EZ) br. 471/2009 za pojedinačne transakcije ispod statističkog praga.”
               
            Članak 2.
      Stupanje na snagu i primjena
      Ova uredba stupa na snagu dvadesetog dana od dana objave u Službenom listu Europske unije.
      Članak 1. stavak 3. i članak 1. stavak 4. primjenjuju se na referentna razdoblja od siječnja 2017.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 29. srpnja 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 152, 16.6.2009., str. 23.
      
      
         (2)  Uredba (EZ) br. 450/2008 Europskog parlamenta i Vijeća od 23. travnja 2008. o Carinskom zakoniku Zajednice (Modernizirani carinski zakonik) (SL L 145, 4.6.2008., str. 1.).
      
         (3)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).
      
         (4)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
      
         (5)  Provedbena odluka Komisije (EU) 2016/578 оd 11. travnja 2016. o uspostavi programa rada u pogledu razvoja i uvođenja elektroničkih sustava iz Carinskog zakonika Unije (SL L 99, 15.4.2016., str. 6.).
      
         (6)  Delegirana uredba Komisije (EU) 2016/341 od 17. prosinca 2015. o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446 (SL L 69, 15.3.2016., str. 1.).
      
         (7)  Uredba Komisije (EU) br. 92/2010 od 2. veljače 2010. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom s državama nečlanicama, u pogledu razmjene podataka između carinskih tijela i državnih tijela za statistiku, sastavljanja statistike i procjene kakvoće (SL L 31, 3.2.2010., str. 4.).